El primer pas és sol·licitar l'obertura d'un compte a BBVA Trader CFD (una vegada ja siguis client de BBVA Trader). Una vegada obert el compte, has d'ingressar o traspassar saldo al compte d'efectiu associat al teu compte BBVA Trader CFD per poder començar a operar amb CFD. El teu compte BBVA Trader CFD disposa de protecció de saldo negatiu, de manera que no pots perdre més diners en la teva operativa amb el producte CFD dels que has dipositat en el compte d'efectiu associat al teu compte BBVA Trader CFD. Recorda que mai no has d'ingressar en aquest compte més diners dels que puguis estar disposat a perdre amb la teva operativa en CFD, atès que el CFD és un producte financer complex d'elevat risc per les pèrdues que pot assumir l'inversor a causa de l'efecte del palanquejament.
Abans d'operar amb diners reals, pots fer-ho amb un compte de demostració gratuït. Pots sol·licitar el teu compte DEMO escrivint-nos un correu electrònic a bbvatradercfd@bbvatrader.com. A través del compte DEMO pots provar de fer les teves operacions en CFD a la plataforma web i l'aplicació mòbil de BBVA TRADER CFD sense arriscar diners reals.